Ziyang

Ziyang (, pinyin: Zīyáng Shì) on prefektuuritason kaupunki Kiinan Sichuanin maakunnan keski-itäosassa. Kaupungin pinta-ala on 7 962 neliökilometriä ja väkiluku noin 3,67 miljoonaa (vuonna 2010, sisältäen Jianyangin kaupunkia). Kaupungin keskusta sijaitsee linnuntietä noin 75 kilometriä maakunnan pääkaupunki Chengdusta kaakkoon.

Kaupunki rajoittuu pohjoisessa Deyangin ja Suiningin, etelässä Neijiangin, lännessä Meishanin, sekä luoteessa Chengdun prefektuuritason kaupunkeihin. Kaakossa naapurina on maakuntatasolla oleva Chongqingin itsehallinnollinen kunta.

Hallinnollinen jako 
Piirikuntatasolla kaupunki jaetaan yhteen kaupunkipiiriin ja kahteen piirikuntaan. Aiemmin Ziyangin alaisuudessa oleva Jianyangin piirikuntatason kaupunki siirtyi Chengdun alaisuuteen toukokuussa 2016.

Galleria

Lähteet

Aiheesta muualla 

 Travelchinaguide.com: Ziyang Travel Guide 

Sichuanin kaupungit
Sichuanin prefektuurit